Potrivit declaraţiilor de avere, actualizate în iune şi publicate pe site-urile Camerei Deputaţilor şi Senatului, deputatul Elena Udrea are bijuterii de 100.000 de euro, deputatul PSD Mădălin Voicu deţine bijuterii de familie de 40.000 de euro, Anton Marin de la UNPR are o colecţie de tablouri de peste 160.000 euro, ceasuri şi bijuterii în valoare de 90.000 de euro, în timp ce Ştefan Băişanu de la PNL declară metale preţioase, bijuterii de peste 50.000 de euro şi obiecte de artă, colecţii de artă, numismatică şi filatelie tot în valoare de peste 50.000 de euro.

Ministrul Sănătăţii, Nicolae Bănicioiu, deputat PSD, deţine bijuterii de 5.000 de euro şi obiecte de artă de 3.000 de euro, Eugen Bejinariu, de la PSD, are o colecţie de artă (gravuri, desene, picturi) de 82.000 de euro, obiecte de artă şi cult de 3.000 de euro, obiecte decorative (statui, vaze) de 29.000 de euro, bijuterii de 9.000 de euro şi mobilier din lemn de diferite stiluri, în valoare de 28.000 euro.

Deputatul PNL Gheorghe Udrişte deţine bijuterii, ceasuri, tablouri, icoane în valoare de 40.000 de euro, în timp ce deputatul Cornel Comşa şi-a sporit averea în urma căsătoriei, el trecând în declaraţie bijuterii în urma căsătoriei de 35.000 de euro, ceasuri, dar de nuntă de 30.000 de euro şi tablouri de 10.000 de euro primite la nuntă.

Social-democrata Aurelia Cristea are obiecte de artă, bijuterii şi ceasuri de 35.000 de euro, în timp ce liberalul Ioan Bălan are bijuterii, ceasuri, obiecte de artă de 39.000 de euro.

Deputatul Sebastian Ghiţă se remarcă prin colecţia de ceasuri de 900.000 de euro, bijuterii de 3.100.000 de euro şi obiecte de artă de 13.000.000 euro, în timp ce Carmen Hărău de la PNL are bijuterii şi ceasuri de 70.000 euro şi o colecţie de tablouri, pictură contemporană, de 250.000 de euro.

Fosta şefă a Camerei Deputaţilor Roberta Anastase (PNL) are, împreună cu soţul său Victor Farca, bijuterii şi metale preţioase de 20.000 de euro şi ceasuri de 15.000 de euro, iar Antal Istvan de la UDMR are o bibliotecă personală cu 6.180 de cărţi în valoare de 15.100 de euro şi 14 tablouri de pictori contemporani, în valoare de 1.600 de euro.

Ana Birchall (PSD) are declarate bijuterii de 46.000 de euro şi un lingou de aur la valoare de piaţă, iar Valentin Blănariu de la PSD are coliere de aur de 4.300 de euro.

Fostul ministru de finanţe Daniel Chiţoiu de la PC- PLR are bijuterii de aur în valoare de 18.000 de euro, iar Lucian Ciubotaru (PNL) are bijuterii de familie de 20.000 de euro.

Deputatul PC Bogdan Ciucă deţine două măşti africane de 4.000 şi 3.000 de euro, o mască din Indonezia de 1.200 de euro şi o statuetă cubaneză de 4.500 de euro, iar Petre Daea de la PSD are obiecte din sticlă de murano de 500 de euro, icoane, cruciuliţe şi tablouri de 1600 de euro şi tablouri de 2.750 de euro. Şi Ion Diniţă (PC-PLR) are lucrări de artă contemporană de 20.000 de euro, obiecte de artă şi cult de 20.000 de euro şi bijuterii şi ceasuri de 50.000 de euro.

Social-democrata Ileana Dumitrache a trecut în declaraţia de avere tablouri de 102.000 de euro, icoane de 70.000 de euro, bijuterii de 105.000 de euro, mobilier de 50.000 euro şi ceasuri în valoare de 70.000 de euro.

Florea Damian (PC- PLR) şi-a trecut în declaraţia de avere o colecţie de artă contemporană a unor artişti români, în valoare de 198.000 de euro, obiecte decorative şi cult din lemn, argint şi sticlă de 8.000 de euro, icoane de 3.800 de euro, iar Daniel Florea (PSD) are ceasuri de 25.000 de euro şi bijuterii de 25.000 de euro.

Fostul ministru al Finanţelor în Guvernul Boc Gheorghe Ialomiţianu (PNL) are trei tablouri de 31.600 de lei şi un tablou de 6.300 de lei, iar Rodica Nassar (PSD) are bijuterii de 66.000 de euro, tablouri şi argintărie de 45.000 de euro.

Deputatul Constantin Mazilu (PSD) are şi el diverse bijuterii de 30.000 de euro, în timp ce Răzvan Mironescu (PNL) deţine ceasuri de mână de diverse mărci, în valoare de 30.000 de euro, iar Petru Movilă, neafiliat, are bijuterii de 13.500 de euro şi obiecte de artă de 8.900 de euro.

Inele, lănţisoare, brăţări, cerceri din aur cu perle, smaralde şi diamante, ceas de aur şi tablouri de 300.000 euro sunt bijuteriile soţiei deputatului PSD Ninel Peia, iar Mircea Toader de la PNL are bijuterii de 40.000 de euro şi obicte de artă şi cult de 10.000 de euro.

Şi Vlad Nistor de la PNL deţine diverse obiecte de artă, cele mai multe fiind moştenire, în valoare de 40.000 de euro, în timp ce Rovana Plumb de la PSD a menţionat în declaraţia de avere bijuterii de 7.000 de euro, iar deputatul Dan Cristian Popescu (PNL) deţine bijuterii de 50.000 de euro, obiecte de artă şi cult de 20.000 de euro şi ceasuri de 13.000 de euro.

Deputatul Cristian Rizea de la PSD are şi el trecute în declaraţia de avere bijuterii şi ceasuri de 35.000 de euro, precum şi bunuri primite la botezul fiului său şi la ”tăierea moţului” acestuia -

bijuterii, icoane şi tablouri în valoare totală de peste 58.500 de euro.

Un ceas din aur alb şi briliante Cartier de 10.000 de euro, bijuterii din aur şi diamante de 13.000 euro, două ceasuri de 16.000 euro are şi Valeria Schelean de la PNL, iar Florin Secară, tot liberal, are o colecţie de artă, tablouri, bijuterii şi ceasuri de 100.000 de euro. Deputatul UNPR Valeriu Steriu a menţionat în declaraţia de avere o colecţie de ceasuri de 20.000 de euro, Ion Şcheau are ceasuri Ulysse Nardin de 8.000 de euro, un ceas Jaeger-LeCoultre de 14.000 de euro şi bijuterii de 20.000 de euro, iar Ioan Teodorescu de la PSD deţine bijuterii şi obiecte de artă şi cult în valoare de 30.000 de euro.

Preşedintele Camerei Deputaţilor, Valeriu Zgonea, a menţionat că deţine tablouri, icoane şi bijuterii în valoare de aproximativ 5.000 de euro, achiziţionate de soţia sa, Laura Carmen, cu mult înaintea căsătoriei care a avut loc la începutul lunii iulie 2015.

La Senat, preşedintele acestui for, Călin Popescu Tăriceanu, are trecute în declaraţia de avere bijuteriile soţiei, în valoare de 60.000 de euro, iar fostul preşedinte Crin Antonescu declară, de asemenea, bijuterii de 18.000 de euro, tot ale soţiei.

Senator UNPR şi vicepremier, Gabriel Oprea are bijuterii din aur, pietre preţioase de 10.000 de euro, picturi, statuete, tablouri şi icoane de 50.000 euro, senatorul PSD Ilie Sârbu are bijuterii de 35.000 de euro şi tablouri de 10.000 de euro, iar Dan Şova deţine o colecţie de numismatică de 15.000 de euro

Senatorul Gabriela Firea de la PSD are bijuterii din aur, platină, un ceas din perioada interbelică de 130.000 de euro şi tablouri de 110.000 de euro, iar Mircea Geoană declară obiecte de mobilier, opt icoane, tablouri de 75.000 de lei, obiecte decorative din argint, sticlă, porţelan de 65.000 de lei, precum şi obiecte de artă şi bijuterii de 72.000 de lei şi obiecte de cult de 12.000 de lei.

Bijuterii din aur alb, galben, diamante de 25.000 de euro şi tablouri de 12.000 euro are şi senatorul Niculae Bădălău (PSD), în timp ce Tudor Barbu de la PNL are ceasuri şi bijuterii de 25.000 de euro. Fostul ministru al Culturii Daniel Barbu de la PLR deţine artă decorativă europeană şi orientală de 10.000 de euro, mobilă europeană din secolele XVII-XIX, în valoare de 40.000 de euro şi pictură europeană de 40.000 de euro, iar senatorul Marius Bota are bijuterii, tablouri şi ceasuri de 30.000 de euro.

Şi senatorul Valentin Calcan (PSD) deţine bijuterii în valoare de 58.000 de euro şi şase ceasuri de 40.000 de euro, în timp ce Damian Drăghici de la PSD are ceasuri de 16.500 de euro, bijuterii de 40.000 de euro, iar Cristian Dumitrescu de la PSD are picturi şi sculpturi de 81.000 de euro şi bijuterii şi ceasuri de 42.000 de euro.

Senatoarea Vasilica Miron (PNL) are bijuterii de 49.600 de euro, Doina Tudor deţine bijuterii de 40.000 de euro şi ceasuri de 30.000 de euro, iar Nicolae Nasta are bijuterii, ceasuri, obiecte de artă şi pietre preţioase de 125.000 de euro.

Fostul tenismen Ilie Năstase, senator UNPR, a trecut în declaraţia de avere ceasuri de 150.000 de euro, bijuterii de 100.000 de euro şi tablouri de 50.000 de lei, în timp ce Nicolae Şerban (PSD) are obiecte de artă şi bijuterii de 25.000 euro, iar Nicolae Vlad Popa, senator PNL, deţine gravură şi bijuterii de 7.000 de euro, 70 de tablouri şi 15 icoane de 40.800 euro şi argintărie de 1.500 de euro.

Senatorul PC Cristian Rădulescu deţine bijuterii de 20.000 de euro şi obiecte de artă şi tablouri de 200.000 de euro, iar senatorul UDMR Attila Verestoy are bijuterii de 58.000 de euro şi tablouri de 25.000 euro. Senatorul PSD Florea Voinea menţionează şi el în declaraţia de avere bijuterii de 30.000 de euro, iar senatorul PNL Theodor Atanasiu are bijuterii de 25.000 de euro.